Hugræn atferlismeðferð er sálfræðimeðferð sem hefur gefist vel við þunglyndi . Í meðferðinni er unnið að því að hafa áhrif á líðan og draga úr þunglyndiseinkennum með því að breyta hugarfari og hegðun . Markmiðið er að draga úr neikvæðum hugsunum og auka virkni . Hugræn atferlismeðferð fer venjulega fram í nánu samstarfi við meðferðaraðila , þótt skjólstæðingurinn taki smám saman sjálfur meiri ábyrgð á eigin bata með stuðningi og aðstoð meðferðaraðilans . Í vægu þunglyndi er hægt að nýta sér hugræna atferlismeðferð með tiltölulega litlum stuðningi meðferðaraðila . Markmiðið er að draga úr nei - kvæðum hugsunum og auka virkni . Í alvarlegu þunglyndi ætti hins vegar alltaf að leita aðstoðar fagfólks og ræða m.a. möguleika á lyfjameðferð . Í meðaldjúpu þunglyndi geta lyf hjálpað mörgum við að rjúfa vítahringinn og þegar líðanin batnar er auðveldara að takast sjálfur á við þunglyndiseinkennin t.d. neikvæðar hugsanir og óvirkni . Sumir vilja ekki nota lyf nema í ítrustu neyð af ýmsum ástæðum . Ljóst er að þunglyndislyf gagnast fólki misvel auk þess sem aukaverkanir gera suma fráhverfa lyfjameðferð . Oft geta þessi meðferðarform þ.e. hugræn atferlismeðferð , lyfjameðferð og markviss þjálfun samtímis bætt heildarárangur meðferðarinnar .